# תקנון השתתפות במבצע

# " בייבי כיף וקאפה מודפסת אישי ומעוצבת מאפליקציית סקנקס מתנה"

1. **הגדרות**:

למונחים הבאים בתקנון תהא ההגדרה המפורטת לצדם להלן:

"**עורכת המבצע**" - "בייבי כיף" באמצעות קוסמופארם בע"מ.

**"המבצע"-** מבצע נושא פרסים (כהגדרתם להלן), אשר במהלכו יזכה בקאפה מודפסת אישית כל הרוכש 2 יח' ממוצרי בייבי כיף מהמוצרים המשתתפים במבצע.

"**משתתף**" - כל אדם שירכוש שני מוצרי בייבי כיף ברכישה אחת ברשת סופרפארם (כפורט בנספח ב' המצורף לתקנון זה) ויעמוד בתנאים שנקבעו בפרק 4 להלן.

**"בני משפחה"-** אחים, הורים ובנים ובני זוגם של אלה, לרבות, בני משפחה מדרגה שנייה, דהיינו: אחים הורים ובנים של בני המשפחה בני דרגת הקרבה הראשונה.

"**מועמד לזכייה**" - משתתף אשר עמד בתנאי תקנון זה כמפורט להלן.

"**זוכה**" - מועמד לזכייה אשר עומד בתנאים שנקבעו בפרק 4 להלן, אותר, הוכחה זכאותו לקבלת הפרס, התייצב במועד ובמקום שנקבע עמו לקבלת הפרס ועמד בכל יתר תנאי תקנון זה.

**"הפרס" -** זכאות לקבלת קאפה מודפסת אישית במידות 15 X 23 ס"מ של חברת סקנקס ארט בע"מ בהתאם לתנאיה של ספקית הפרס. סך הכול יחולקו 1500 פרסים במהלך תקופת המבצע.

**"ספקית הפרס" -** חברת סקנקס ארט בע"מ.

1. **פרשנות**
	1. המבוא לתקנון וההגדרות שבו מהווים חלק בלתי נפרד ממנו.
	2. בכל מקרה של סתירה ו/או אי התאמה כלשהי בין הוראות תקנון זה לפרסומים אחרים בדבר המבצע, לרבות בעיתונות הכתובה ו/או המשודרת ו/או באתרי האינטרנט השונים, תגברנה לכל דבר ועניין הוראות תקנון זה.
	3. החלוקה לסעיפים וכותרות הסעיפים הינה לשם נוחיות בלבד ולא תשמש לצרכי פרשנות.
	4. סעיפי התקנון נכתבו בגוף יחיד ובלשון זכר מטעמי נוחיות בלבד. התקנון מתייחס לבני שני המינים, יחיד כרבים ולהיפך.
2. **מדיניות פרטיות ורישום למאגר משתתפות הפעילות:**
	1. ההשתתפות בפעילות והרישום למאגר המשתתפות אינה כרוכה בתשלום.
	2. משתתפ/ת אשר בחר/ה להירשם לפעילות, נותנ/ת בזאת את הסכמת/ה להיכלל במאגר המשתתפות אשר יכלול אך ורק את שמה, מענה ודרכי התקשרות עמה וזאת בהתאם לחוקי הגנת הפרטיות המוכרים במדינת ישראל.
	3. בנוסף, בהצטרפותך למאגר המשתתפים הנך מסכימ/ה לכך שעורכת הפעילות תעשה שימוש בפרטי ההתקשרות בין היתר לצרכי משלוח דואר לכתובת הדוא"ל שלך עדכונים חודשיים ומודעות פרסומיות שונות מטעמה ו/או מטעם צדדים קשורים לה.
	4. בכל שלב שהוא תוכלי להודיע בכתב למפעיל הפעילות ו/או לעורך הפעילות על סירובך לקבל את המידע כאמור לעיל ו/או על רצונך להימחק ממאגר המשתתפים.
	5. עורכת הפעילות מכירה בחשיבות ההגנה על פרטיות המידע ומתחייבת לכבד ולהגן על פרטיותם של המשתתפות בכל עת. עורכת הפעילות מתחייבת שלא לאסוף מידע מזהה ופרטים אישיים מהמשתתפות, אלא אם מידע זה יימסר מרצונן החופשי ותוך ידיעה ברורה על השימוש שיעשה בו כפי שפורט בסעיף 3.3 לעיל.
3. **תקופת המבצע**
	1. החל מיום 28 לחודש פברואר ועד ל-14 לחודש מרץ, 2019 בסה"כ 12 ימי מבצע (להלן – "**תקופת המבצע**").
	2. סה"כ יחולקו 1500 פרסים במהלך תקופת המבצע.
	3. מובהר בזאת, כי עורכת המבצע תהא רשאית להאריך ו/או לקצר את תקופת המבצע, ללא כל הודעה מוקדמת וזאת על פי שיקול דעתה הבלעדי.
4. **אופן ההשתתפות במבצע**
	1. ***תנאי מוקדם להשתתפות במבצע.*** רק משתתף אשר הינו בגיר (בן 18 ומעלה) וכשר לפעולות משפטיות (כהגדרת מונחים אלה בחוק הכשרות המשפטית והאפוטרופסות תשכ"ב-1962) (להלן: "החוק") יהיה ראשי להשתתף במבצע.
	2. ***אופן המבצע***. כל משתתף אשר רכש שני מוצרי בייבי כיף ברכישה אחת ברשת סופרפארם (כפורט בנספח ב' המצורף לתקנון זה) יהיה רשאי לקבל קוד קופון בספח הקופה בעת התשלום ברשת סופרפארם. קוד קופון זה ישמש אותו להזמנת הקאפה המעוצבת על ידו ללא תשלום בהתאם לתנאיה של ספקית הפרס. יובהר כי, המשלוח לבית הלקוח הינו בעלות 30 ₪ לכל חלקי הארץ וכי ישנה אפשרות לאיסוף עצמי ללא תשלום ממפעל סקנקס בפתח תקווה או חולון בשעות הנקובות באתר סקנקס.
	3. כל קוד קופון יוכל לזכות בפרס אחד בלבד במשך כל תקופת המבצע.
	4. ויודגש, תנאי מוקדם להשתתפותו של כל משתתף במבצע ולזכייתו בפרס יהיה הסכמתו לתנאי התקנון.
	5. בכל מקרה בו יפר משתתף המבצע את הוראות התקנון ו/או התחייבות מהתחייבויותיו כלפי עורכת המבצע ו/או המפעילה. עורכת המבצע תהיה רשאית לבטל את השתתפותו במבצע ו/או זכייתו והמשתתף במבצע מוותר מראש על כל דרישה ו/או טענה ו/או תביעה כנגד עורכת המבצע בקשר לאמור לעיל.
5. **הפרסים ואופן מימושם:**
	1. מובהר, כי כל משתתף, לרבות בני משפחתו מקרבה ראשונה ושנייה יוכלו לזכות בפרס אחד בלבד וכי מלאי הפרסים מוגבל.
	2. הזכייה בפרס במסגרת המבצע הינה אישית ואינה ניתנת להעברה. יובהר כי הפרס לא ניתן לשינוי, החלפה ו/או המרה לא בכסף ולא בשווה כסף.
	3. ויודגש, פרט לאספקת הפרסים לזוכים (זכאות לקבלת קאפה מודפסת אישית), עורכת המבצע לא תישא בכל אחריות למימוש ו/או שימוש בפרסים שימסרו לזוכים והאחריות ו/או השירות לפרס תהיה בהתאם לתנאים ו/או האחריות המקובלת של ספקית הפרס ו/או המשווקים המורשים ו/או הספקים של הפרסים הזוכים.
6. **המועמדים לזכייה:**
	1. על המועמד לזכייה לעמוד בכל התנאים הבאים :
		1. המועמד קיבל קוד קופון בעת תשלום עבור המוצרים בקופת סופרפארם
		2. המועמד נכנס לאתר ספקית הפרס, העלה תמונה לאתר, שילם עבר משלוח במידה ולא בחר באיסוף עצמי, או שניגש לאסוף את הפרס בעצמו במקום, בימים ובשעות שבחר באתר ספקית הפרס
		3. המועמד לזכייה עמד בכל תנאי תקנון זה.
		4. מובהר, כי מועמד לזכייה אשר יתגלה שלא עמד בתנאי התקנון ו/או כי זכאותו הושגה במעשה מרמה – תיפסל זכייתו ולא יהיה זכאי לפיצוי כלשהו.
	2. למען הסר ספק, מובהר כי רישומי עורכת המבצע יהוו ראייה מכרעת בכל הקשור למסירת ו/או קליטת ו/או עיבוד נתונים/פרטים ו/או לכל עניין אחר במסגרת מבצע זה ולא תישמע כל טענה בדבר נכונות ו/או דיוק הנתונים/הפרטים.
7. **הודעה על דבר הזכייה:**
	1. עורכת המבצע שומרת לעצמה את הזכות לקבוע את זמן ומקום מימושו הסופי של הפרס ללא כל אפשרות ערעור על כך.
	2. למען הסר ספק מובהר, כי עורכת המבצע תהא רשאית לפסול וזאת על פי שיקול דעתה הבלעדי, משתתף או מועמד לזכייה בפרס אשר לא אותר ו/או לא עמד באיזה מבין תנאי תקנון זה, ו/או לא התייצב במועד ובמקום שנקבע עמו לקבלת הפרס ומשתתף ו/או מועמד לזכייה כאמור לא יהיה זכאי לקבל פיצוי ו/או סעד כלשהו ולא תהיה לו כל טענה ו/או דרישה ו/או תביעה כנגד עורכת המבצע ו/או מי מטעמה.
	3. מוסכם בזאת, כי היה והמשתתף הזוכה הודיע לעורכת המבצע בין בעל פה ובין בכתב על רצונו לוותר על הפרס (להלן: **"המשתתף המוותר"**), אזי, תהא עורכת המבצע רשאית להעניק את הפרס למשתתף אחר לפי שיקול דעתה הבלעדי והמשתתף המוותר יהיה מנוע מלהעלות כל טענה ו/או תביעה ו/או דרישה כלפי עורכת המבצע ו/או מי מטעמה בגין אי חלוקת הפרס למשתתף אחר כאמור.
	4. עורכת המבצע שומרת לעצמה את הזכות לשנות ו/או להחליף את זהות וכמות הפרסים, כולם או חלקם, מכל סיבה שהיא ובכל עת ו/או להתנות את הענקת הפרסים בתנאים ו/או להוסיף פרסים נוספים על הפרסים האמורים, בהתאם לעדכונים אשר יפורסמו על ידה ומטעמה.
	5. עורכת המבצע אינה ולא תהיה אחראית בכל צורה למימוש או אי היכולת לממש את הפרסים עקב נסיבות שאינן תלויות בה ו/או לגבי שיבוש, עיכוב, דחייה או כל פגם בפרסים ו/או בקשר עמם והמשתתפים הזוכים מוותרים על כל טענה כלפי עורכת המבצע בקשר לכך.
	6. מבלי לגרוע מהוראות תקנון זה והוראות כל דין, עורכת המבצע תהא רשאית שלא למסור את הפרס למועמד שהשיג זכאותו לזכייה באמצעות מעשה עבירה או במעשה שאינו כדין או בניגוד להוראות תקנון זה, וזאת על פי שיקול דעתה הבלעדי של עורכת המבצע. כל משתתף המועמד לזכייה במסגרת מבצע זו, יצהיר בכתב, אם תדרוש זאת עורכת המבצע ממנו, כי זכותו זו לא הושגה תוך הפרת התקנון או בניגוד לאחד מתנאיו וכי במידה ויתברר, כי לא היה זכאי לפרס, הוא ישיבו לעורכת המבצע מיד עם דרישתה הראשונה, מבלי לפגוע בסעדים וזכויות אחרות העומדות לזכות עורכת המבצע על פי כל דין.
	7. עורכת המבצע שומרת לעצמה את הזכות לעשות ככל שתחליט עם הפרסים שלא חולקו, לאחר סיום תקופת המבצע.
8. **כללי**
	1. תקנון המבצע הרשמי יהיה ניתן לעיון במשרדי עורכת המבצע.
	2. עורכת המבצע תהיה רשאית לשנות את תקנון זה ו/או את תנאי המבצע, מכל סיבה שהיא, על פי שיקול דעתה הבלעדי.
	3. בהשתתפותו במבצע מסכים, מאשר ומצהיר משתתף במבצע, כי קרא את התקנון וכי הוא מקבל עליו את הוראותיו וגם אם לא קרא את התקנון, הוא מסכים כי תקנון זה יחול עליו ויחייבו לכל דבר ועניין.
	4. עורכת המבצע ו/או מי מטעמה אינה אחראית ולא תהיה אחראית באופן כלשהו, לפעילותם התקינה של רשת האינטרנט, החשמל, ו/או כל אמצעי תשתית או תקשורת אחר, על כל רכיביהן, ולא תישא באחריות להפסקות, הפרעות, ניתוקים, נזקים, הוצאות, מניעת רווח וכיו"ב, אשר יגרמו למשתתף בקשר עם השתתפותו במבצע, במישרין ו/או בעקיפין.
	5. ארעה תקלה, מכל סוג שהוא, לרבות אך לא רק, ברשת התקשורת ו/או באתר המבצע, שיש בה כדי להשפיע במישרין ו/או בעקיפין על התנהלותה התקינה של המבצע בכל אופן שהוא, ו/או כדי למנוע מבעד מי שמעוניין מלהשתתף במבצע, לא תהא למשתתפים כל טענה ו/או דרישה ו/או תביעה כלפי עורכת המבצע ו/או מי מטעמה ו/או המפעילה. עורכת המבצע לא תישא ולא תידרש לשאת ולא תשפה ולא תידרש לשפות משתתף כלשהו, בגין כל הוצאה ו/או נזק ישיר ו/או נזק עקיף לרבות נזק תוצאתי שנגרם לו כתוצאה מהשתתפותו במבצע.
	6. עורכת המבצע תהיה הפוסקת הבלעדית והסופית בכל עניין הנוגע למבצע ובנוגע לכל שאלה שתתעורר במהלכו ו/או בקשר עמו ובנוגע לכל תקלה ו/או בעיה ו/או כל מצב בלתי צפוי שייווצר במהלך המבצע, בין אם צוינו במפורש בתקנון זה ובין אם לאו, ולמשתתף לא תהיה כל טענה בשל כך.
	7. ההשתתפות במבצע אסורה על מנהלי ועובדי עורכת המבצע וכן על עובדי חברת קוסמופארם, חברת סקנקס שותפיהם, עובדיהם ובני משפחותיהם.
	8. למען הסר ספק מובהר בזאת, כי עורכת המבצע לא תהא אחראית כלפי המשתתף לכל נזק גוף ו/או רכוש ו/או אחר אשר ייגרם למשתתף ו/או לאחר, עקב המבצע ו/או בשל זכייתו בפרס כלשהו ו/או עקב השתתפותו במבצע ו/או נזק שנגרם במהלך המבצע.
	9. כל מס, ניכוי או דרישה לתשלום מס, מכל סוג שהוא, יחולו על הזוכה ויהיו על חשבונו ועל אחריותו בלבד. עורכת המבצע תהיה רשאית להעביר לשלטונות המס, אם תידרש לכך על פי הדין, את פרטי הזוכה ו/או ניכוי מס במקור. המתחרים נותנים בזאת אישור לעורכת המבצע ו/או למי מטעמה, לקזז, לנכות או להפחית כל תשלום נדרש, בהתאם לדין. עורכת המבצע ו/או מי מטעמה לא תישא בתשלום מס כלשהו בקשר לזכייה.
	10. המשתתף במבצע מצהיר, מסכים ומאשר כי ידוע לו שהמבצע, הנערכת בהתאם לתקנון זה, משלבת מרכיבים של שעשוע ואף הנאה שהוענקו לו עם השתתפותו במבצע, וכי יתכן כי על אף מאמצי עורכת המבצע, עשויים להתרחש שיבושים ו/או הפרעות ו/או תקלות שאינם בשליטת עורכת המבצע, ואשר יש בהם כדי למנוע מהמשתתף מלזכות בפרס ו/או מלקבל פרס.
	11. המשתתף פוטר בזאת את עורכת המבצע, מנהליה, עובדיה ומי מטעמן, מכל טענה, דרישה ו/או תביעה בקשר עם המבצע, ההשתתפות (או אי ההשתתפות) ו/או זכייה בה, ולא יהיה זכאי לכל פיצוי, שיפוי או סעד בגינם. המשתתף מצהיר כי התחייבות זו הינה בלתי חוזרת ובלתי ניתנת לשינוי או ביטול.
	12. בנסיבות בהן משתתף עשה או עושה שימוש העלול לגרום הפרעה למבצע, בכל דרך, או הפרעה למשתתפים אחרים, או נוהג באופן המהווה עוולה אזרחית או עבירה פלילית, או באופן המעורר חשד סביר, כי אותו משתתף פועל באופן הנוגד ו/או מפר את התנאים הקבועים בתקנון זה ו/או כל דין, לרבות חדש ו/או הפרעה למבצע, תהיה עורכת המבצע רשאית להגביל ו/או למנוע את השתתפותו במבצע ו/או לפסול את השתתפותו, ללא צורך במתן הודעה מוקדמת, ולא יהיה בכך כדי לגרוע מכל סעד לו תהא עורכת המבצע זכאית על פי כל דין.
	13. המשתתף יישא בכל אחריות, מפורשת ומכללא, ויפצה ו/או ישפה, לפי העניין, את עורכת המבצע ו/או את מנהליה ו/או עובדיה ו/או מי מטעמה, מיד עם דרישתה הראשונה לעשות כן, בגיל כל נזק (לרבות, אך לא רק, נזקים ישירים, עקיפים, נסיבתיים, תוצאתיים, הפסדי רווחים ופגיעה במוניטין), הפסד, אובדן והוצאות, מכן מין וסוג, וכן הוצאות משפט ושכ"ט עו"ד, בגין כל טענה ו/או דרישה ו/או תביעה, הנובעת מעשה ו/או מחדל שלא כדין, בקשורים בדרך כלשהי למצג ו/או התחייבות שנתן על פי הוראות תקנון זה ו/או הפרה במישרין ו/או בעקיפין של איזו מהוראות תקנון זה.
	14. עורכת המבצע אינה מתחייבת על פרסום שמות הזוכים בעיתונות הארצית ובכלל.
9. **ביטול המבצע**

עורכת המבצע שומרת לעצמה את הזכות לבטל חלקים מהמבצע ו/או את המבצע כולה בכל שלב ועל פי שיקול דעתה הבלעדי. בנוסף גם במקרה בו יתברר כי חלה תקלה, שיבוש, מניעה או הפרעה אשר יש בה כדי למנוע מהמשתתפות את היכולת להשתתף במבצע, עקב אילוצים שאינם תלויים בה ומכל סיבה אחרת. מבלי לגרוע מכלליות האמור לעיל, עורכת המבצע רשאית לשנות את מבנה, תוכן, נהלי ותקופת הפעלות, תאריך המבצע, תקופתה או כל מועד המצוין בה, סוג וכמות הפרס/ים, וכן את אופן חלוקת הפרס, והכול, על פי שיקול דעתה הבלעדי ובכפוף לפרסום הודעה בדבר השינוי.

 מובהר, כי שינוי כאמור לעיל, יכנס לתוקפו באופן מיידי והודעה על כך תפורסם בהתאם.

1. **אחריות**
	1. למען הסר כל ספק, מוסכם כי עורכת המבצע ו/או מי מטעמה לא יישאו בכל אחריות שהיא במקרה של אובדן המידע במערכת המבצע ו/או כל תקלה אחרת וזאת מכל סיבה שהיא (לרבות אך לא רק כתוצאה מפגם ו/או תקלה בתוכנות מחשב ו/או בציוד מחשב כלשהו).
	2. ויובהר, במקרה של תקלה ו/או טעות ו/או אירוע בלתי צפוי כאמור, תהיה עורכת הפעילות רשאי, עפ"י שיקול דעתו הבלעדי והמוחלט, לבטל את המבצע ו/או לשנות כל תנאי מתנאי המבצע (ע"י הוספה, גריעה או שינוי), לרבות, כמות הפרסים העומדים לחלוקה ו/או מהותם ו/או שיעורם. כל פעולה כאמור, תיחשב כתוספת לתקנון המבצע ויחייב את כל המשתתפים.
	3. כמו כן, עורכת המבצע לא תהיה אחראית לכל עיכוב במועדים הקבועים במבצע זה אשר מקורו בגורמים שאינם בשליטתה לרבות אסונות טבע, מלחמה, שביתה, פעולה רשלנית ו/או של צד שלישי כלשהו וכדומה.
	4. הנך מסכים, מצהיר ומתחייב בזאת כי אתה פוטר את עורכת המבצע ו/או כל מי מטעמה, מכל טענה ו/או תביעה ו/או דרישה הקשורה במישרין ו/או בעקיפין לתקלות במבצע ולתוצאותיהן, לרבות אלו שצוינו בסעיפים 11.1 – 11.3 לעיל.
2. **קניין רוחני**

כל זכויות הקניין הרוחני במבצע (כולל בטקסטים, קבצים וסמלים שייעשה בהם שימוש במסגרת ו/או לצורך המבצע) הנם רכושה הבלעדי של עורכת המבצע.

1. **דין, שיפוט והתיישנות**

הדין החל על תקנון זה וכל הנובע ממנו הוא הדין הישראלי בלבד. סמכות השיפוט הייחודית נתונה לבתי המשפט המוסמכים במחוז תל אביב-יפו. תקופת ההתיישנות לכל תביעה הקשורה למבצע הינה שלושה חודשים ממועד סיום תקופת המבצע.

**למען הסר ספק יובהר עוד כי תקנון המבצע הינו לצורכי מבצע שיווקית גרידא, ולא ייחשב מבצע כהגדרתה בסעיף 244 לחוק העונשין, וזאת עקב העובדה, כי הזכייה אינה תלויה בגורל.**

1. **שאלות ובירורים**

לבירורים שאלות ותמיכה טכנית ניתן לפנות באמצעות דואר אלקטרוני לכתובת:

 eti@sano.co.il

**הננו מברכים אותך על השתתפותך במבצע ומאחלים לך הצלחה רבה.**

**נספח "ב"**

מוצרי "בייב כיף" המשתתפים במבצע הינם:

|  |  |
| --- | --- |
| **\*ברקוד** | **שם פריט\*** |
| 7290108359848 | בייבי כיף שמפו 1 ליטר |
| 7290108359862 | בייבי כיף אלסבון 1 ליטר |
| 7290108359886 | בייבי כיף תחליב 1 ליטר |
| 7290108355123 | בייבי כיף קרם גוף dream time 500 מ"ל |
| 7290108359824 | בייבי כיף קרם גוף 500 מ"ל |
| 7290108355130 | בייבי כיף שמן גוף dream time 500 מ"ל |
| 7290108359831 | בייבי כיף שמן גוף 500 מ"ל |
| 7290108355116 | בייבי כיף אלסבון dream time 750 מ"ל |
| 7290108359855 | בייבי כיף שמפו 750 מ"ל |
| 7290108359879 | בייבי כיף אלסבון 750 מ"ל |
| 7290108359893 | בייבי כיף תחליב 750 מ"ל |
| 7290011877446 | בייבי כיף קרם למניעת גירויים 100 מ"ל |